Când va livra compania Johnson & Johnson primele doze de vaccin în Uniunea Europeană.
Compania Johnson & Johnson va livra Uniunii Europene primele doze de vaccin pe 19 aprilie. Vaccinul Johnson & Johnson a fost utilizat doar în America de Nord şi în Africa de Sud. Vaccinul anticorovirus Johnson & Johnson este al patrulea autorizat de Agenţia Europeană a Medicamentului.
Primele doze ale vaccinului anticoronavirus Johnson & Johnson vor fi livrate în Uniunea Europeană începând din 19 aprilie, anunţă compania farmaceutică americană, potrivit Agenţiei France-Presse şi postului BFMTV.Până în prezent, vaccinul Johnson & Johnson a fost utilizat doar în America de Nord şi în Africa de Sud.Vaccinul anticorovirus Johnson & Johnson este al patrulea autorizat de Agenţia Europeană a Medicamentului, după cele produse de Pfizer-BioNTech, Moderna şi Oxford-AstraZeneca.Pentru a permite creşterea producţiei şi a răspunde cererii, compania Johnson & Johnson a semnat în ultimele luni acorduri cu firme farmaceutice din Europa – cu Sanofi (Franţa), Catalent (Italia) şi IDT Biologika (Germania). Substanţa activă a vaccinului va fi furnizată de subsidiara Johnson & Johnson din Leyde (Olanda).Uniunea Europeană a comandat 200 de milioane de doze de vaccin Johnson & Johnson, cu opţiunea a 200 de milioane de doze suplimentare. În al doilea trimestru din 2021, Uniunea Europeană ar urma să primească 55 de milioane de doze de vaccin Johnson & Johnson. Acesta este primul vaccin anticoronavirus administrat printr-o singură doză.